《题南岳招仙观壁上（题此诗后数日上升）》
唐代·许碏

洪炉烹锻人性命，器用不同分皆定。妖精鬼魅斗神通，

只自干邪不干正。黄口小儿初学行，唯知日月东西生。

还为万灵威圣力，移月在南日在北。玉为玉兮石是石，

蕴弃深泥终不易。邓通饿死严陵贫，帝王岂是无人力。

丈夫未达莫相侵，攀龙附凤捐精神。

作者简介：许碏，高阳人。青年时期认真读书为进士作准备，但是屡次应举不第。晚年在王屋山学道，周游过五岳名山洞府。